వంశీ లేటెస్ట్ మూవీ 'ఫ్యాషన్ డిజైనర్' పాటల పండగ షురూ అయ్యింది. మణిశర్మ స్వరాలు అందించిన ఆ సినిమాలోని తొలిగీతం విడుదలైంది. దర్శకుడు వంశీ చిత్రసీమలోకి అడుగుపెట్టి మూడున్నర దశాబ్దాలైంది. అలానే మణిశర్మ సంగీత దర్శకుడిగా మారి రెండు దశాబ్దాలు దాటింది. ఇంతకాలానికి వీరిద్దరి కాంబినేషన్లో తొలి చిత్రంగా రాబోతోంది 'ఫ్యాషన్ డిజైనర్' మూవీ! మూడు పదుల నాటి 'లేడీస్ టైలర్'కు అప్పట్లో ఇళయరాజా అద్భుతమైన స్వరాలు సమకూర్చారు. ఇప్పుడు అందుకు ఏమాత్రం తగ్గకుండా మణిశర్మ స్వర రచన చేశారు. ఈ సినిమాలోని తొలి గీతాన్ని గోదావరి ఒడ్డు నుంచే నిర్మాత మధుర శ్రీధర్ కోరిక మేరకు వంశీ ఆవిష్కరించడం విశేషం. గోదావరంటే దర్శకుడు వంశీకి ప్రాణం. ఆయన తన సినిమాల్లో ఒక్క సీన్ అయినా ఆ నదీపరివాహక ప్రాంతంలో చిత్రీకరిస్తూ ఉంటారు. పాపికొండల సోయగాన్ని, గోదారి అందాలను 'ఫ్యాషన్ డిజైనర్' మూవీ కోసం మరోసారి వంశీ బంధించారు. సుమంత్ అశ్విన్, అనీష ఆంబ్రోస్, మనాలి రాథోడ్, మనస కీలక పాత్రలు పోషిస్తున్న ఈ సినిమాలోని తొలి గీతంలో ఆ విషయం స్పష్టంగా తెలుస్తోంది. మే మొదటివారంలో ఆడియోను, మూడోవారంలోనూ సినిమానూ విడుదల చేస్తామని నిర్మాత మధుర శ్రీధర్ చెబుతున్నారు. మరి అప్పట్లో వంశీని కమర్షియల్ డైరెక్టర్గా నిలబెట్టిన 'లేడీస్ టైలర్'కు సీక్వెల్ అయిన 'ఫ్యాషన్ డిజైనర్' ఇప్పుడెంతటి విజయం సాధిస్తుందో చూడాలి.
vamshee latest moovee 'fashan desiner' paatala pandaga shuroo ayyindi. manisarma swaraalu andinchina aa cinemaaloni toligeetam vidudalaindi. darsakudu vamshee chitraseemaloki adugupetti moodunnara dasaabdaalaindi. alaane manisarma sangeeta darsakudigaa maari rendu dasaabdaalu daatindi. intakaalaaniki veeriddari combinationlo toli chitramgaa rabotondi 'fashan desiner' moovee! moodu padula naati 'ladis tiler'ku appatlo ilayaraja adbhutamaina swaraalu samakuurchaaru. ippudu anduku ematram taggakunda manisarma swara rachana chesaru. ee cinemaaloni toli geetaanni godavari oddu nunche nirmaata madhura shreedhar korika meraku vamshee aavishkarinchadam visesham. godavarante darsakudu vamseeki praanam. aayana tana cinemallo okka sean aina aa nadiiparivaahaka praantamlo chitrikaristuu untaaru. papikondala soyagaanni, godari andaalanu 'fashan desiner' moovee kosam marosari vamshee bandhinchaaru. sumant ashwin, aneesha ambros, manali rathod, manasa keelaka paatralu pooshistunna ee cinemaaloni toli geetamlo aa vishayam spashtamgaa telustondi. mee modativaaramlo aadionu, moodovaaramlonu cinimaanuu vidudala chestamani nirmaata madhura shreedhar chebutunnaru. mari appatlo vamseeni comersial directorga nilabettina 'ladis tiler'ku seakwel ayina 'fashan desiner' ippudentati vijayam saadhistundo chudali.